

 Republika Hrvatska

 Općinski sud u Vinkovcima

 Trg bana Josipa Šokčevića 17

 32100 Vinkovci

 OIB: 77561654785

 Ured predsjednika

Broj: 7 Su-285/2020-56.

Vinkovci, 8. prosinca 2020.

Općinski sud u Vinkovcima, po predsjedniku suda Ivanu Katičić, temeljem čl. 52. st. 1. i 52a Zakona o državnim službenicima (Narodne novine broj: 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 01/15, 138/15, 61/17, 70/19, 98/19, dalje u tekstu: ZDS) i odobrenja Ministarstva pravosuđa i uprave, KLASA: 119-02/20-04/519 URBROJ: 514-04-01-01-01/1-20-02 od 28. rujna 2020. za prijam službenika u državnu službu u Općinski sud u Vinkovcima – administrativni referent-sudski zapisničar – 1 (jedan) izvršitelj na neodređeno vrijeme, donosi

rješenje o izboru kandidata

I. Utvrđuje se da su, nakon provedenog postupka javnog natječaja koji je objavljen u Narodnim novinama broj: 113/2020 od 16. listopada 2020. za prijam službenika u državnu službu na radno mjesto administrativni referent-sudski zapisničar – 1 (jednog) izvršitelja na neodređeno vrijeme, izabrana kandidatkinja:

Martina Babić Brnić, ima odgovarajuću srednju stručnu spremu, više od jedne godine radnog iskustva u struci, nema položen državni stručni ispit, ali ga je dužna položiti u zakonskom roku.

II. Kandidatkinja iz točke I. rješenja prima se u državnu službu uz obvezni probni rad u trajanju od 3 (tri) mjeseca.

III. Po izvršnosti ovog rješenja donijet će se rješenje o rasporedu na radno mjesto i utvrditi datum početka rada.

Obrazloženje

Općinski sud u Vinkovcima proveo je postupak za prijam u državnu službu na radno mjesto administrativni referent – sudski zapisničar, 1 izvršitelja na neodređeno vrijeme, temeljem javnog natječaja koji je objavljen 16. listopada 2020. godine u Narodnim novinama broj: 113/2020, na web stranici Ministarstva pravosuđa i uprave, na web stranici Općinskog suda u Vinkovcima, te oglasnim stranicama Hrvatskog zavoda za zapošljavanje, nadležne službe u Vinkovcima.

Na objavljen javni natječaj prijavilo se 27 kandidata, od kojih 8 kandidata nije ispunjavalo formalne uvjete iz natječaja, o čemu su pismeno obaviješteni, te se nisu smatrali kandidatima u ovom postupku prijama.

Kandidati koji su ispunjavali formalne uvjete za prijam u državnu službu pozvani su na testiranje koje se sastojalo od pismenog testiranja provjere poznavanja Sudskog poslovnika i poznavanje Pravilnika o radu u sustavu eSpisa, te prijepisa teksta na osobnom računalu. Na testiranje je pristupilo 7 kandidata, dok 12 kandidata nije pristupilo, te se smatra da su povukli prijavu na natječaj i ne smatraju se više kandidatima. Pisanu provjeru znanja prošlo je 5 kandidata te je testiranju prijepisa teksta na računalu pristupilo 5 kandidata od kojih su 3 kandidata uspješno prošli ovo testiranje. Nakon provedenog testiranja kandidati koji su zadovoljili na testiranju pristupili su na razgovor s Komisijom za provedbu javnog natječaja.

Komisija je u neposrednom kontaktu s kandidatima imala za cilj utvrditi interese, profesionalne ciljeve i motivaciju za rad, te na temelju ukupnih rezultata testiranja i intervjua dostavila čelniku tijela rang listu kandidata.

Nakon provedenog testiranja kandidati Martina Babić Brnić, A.P. i J.S. ostvarili su jednak broj bodova odnosno svaka po 31 bod.

Cijeneći predloženu rang listu kandidata nakon pismenog testiranja i intervjua, te uvidom u životopise kandidata, te cijeneći mišljenje Komisije u Izvješću koje su dostavili čelniku tijela odlučeno je da se izabere kandidatkinja koja je ostvarila najveći broj bodova na testiranju brzine i prijepisa budući je isto od velike važnosti za radno mjesto administrativni referent – sudski zapisničar, kako je odlučeno u točki I. izreke ovog rješenja.

 Kandidatkinja Martina Babić Brnić ostvarila je ukupan broj bodova 31, te iz brzine i točnosti prijepisa imala je najviše bodova na rang listi (7 bodova), ima odgovarajuću stručnu spremu, više od jedne godine radnog iskustva u struci, nema položen državni stručni ispit, ali ga je dužna položiti u zakonskom roku.

Izabrana kandidatkinja pokazala je dobre rezultate u postupku testiranja imajući u vidu specifičnost radnog mjesta administrativnog referenta - sudskog zapisničara, kao i iskazan veliki stupanj motiviranosti za rad.

Izabrana kandidatkinja dostavila je uvjerenje izdano od strane ovog suda da se protiv nje ne vodi kazneni postupak te uvjerenje o zdravstvenoj sposobnosti za obavljanje poslova radnog mjesta administrativni referent – sudski zapisničar.

Također je po službenoj dužnosti izvršena provjera nepostojanja zapreka za prijam u državnu službu na navedeno radno mjesto.

Sukladno odredbi članka 52. stavka 2. ZDS-a ovo rješenje dostavlja se kandidatima prijavljenim na javni natječaj javnom objavom na web stranici Općinskog suda u Vinkovcima <https://sudovi.hr/hr/osvk> i web stranici Ministarstva pravosuđa i uprave ([mpu.gov.hr](http://www.mpu.gov.hr)), a dostava svim kandidatima smatra se obavljenom istekom osmog dana od dana javne objave na web stranici Ministarstva pravosuđa i uprave.

Probni rad je utvrđen temeljem odredbe članka 53. stavka 3. ZDS-a.

Po izvršnosti ovog rješenja, donijet će se posebno rješenje o rasporedu na radno mjesto izabrane kandidatkinje, a sukladno odredbi članka 52. stavka 4. ZDS-a.

Slijedom navedenog, riješeno je kao u izreci ovog rješenja.

 Predsjednik suda

 Ivan Katičić

POUKA O PRAVNOM LIJEKU:

Protiv ovog rješenja može se izjaviti žalba Odboru za državnu službu u roku od 15 (petnaest) dana od dana primitka istog. Žalba se dostavlja putem ovoga suda u 2 (dva) istovjetna primjerka.

DOSTAVITI:

svim kandidatima javnom objavom, putem web stranice Ministarstva pravosuđa i uprave i web stranice Općinskog suda u Vinkovcima